Diari Oficial de la Generalitat Valenciana


Sumari del DOGV 5749, del 24-04-2008 (2008/4048)

Judici ordinari 444/2004-B. Notificació de la sentència a David Renart Montón.
------------------------------------------------------------------------------

### Dades del document

Número de DOGV
:   5749

Data del DOGV
:   24-04-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/4048


Data del document
:   31-10-2007

Organisme emissor
:   Jutjat de Primera Instància i Instrucció Número 3 de Sueca

Tipus de document
:   Edicte

Descriptors 

:   * sistema judicial

Judici ordinari 444/2004-B. Notificació de la sentència a David Renart Montón. [2008/4048]  
Procediment: ordinari 444/2004-B  
Demandant: Lucía Valcarcel Germes i Nuria Aleix Sanjuán, com a síndics de la fallida número 98/1995, Reynalco, SA.  
Procurador: Pascual Hidalgo Taléns.  
Demandats: Cristalería Soler Hermanos, SA.  
Procuradora: Amparo Gil Beltrán.  
Luisa María Renart Montón. (Rebel)  
c/ Sequial, número 19, 1ª, Sueca.  
David Renart Montón. (Rebel) (en parador desconegut)  
c/ del Venerable Canos, 18, Llíria.  
Salvador Renart Montón. (Rebel)  
c/ Riu Túria, 461, Urbanització Calicanto, Chiva.  
En el procediment ordinari número 444/2004 instat pel procurador Pascual Hidalgo Taléns en nom i representació de Lucía Valcarcel Germes i Nuria Aleix Sanjuán, com a síndics de la fallida número 98/1995, Reynalco, SA, contra Cristalería Soler Hermanos, SA representats per la procuradora Amparo Gil Beltrán i Luisa María Renart Montón i David Renart Montón i Salvador Renart Montón, la jutgessa del Jutjat de Primera Instància i Instrucció número 3 de Sueca Ana Faus Jiménez ha dictat la sentència de data 2 d'octubre de 2007, que la dispositiva té el text literal següent:  
«Dispositiva  
Que amb l'estimació de la demanda interposada per la sindicatura de la fallida de la mercantil Reynalco, SA, contra l'entitat Cristalería Soler Hermanos, SA, Salvador Renart Montón, David Renart Montón i Luisa María Renart Montón, es declara radicalment nul el contracte de dació en pagament parcial de deute, atorgat davant el notari de València Francisco Javier Teijeiro Vidal, en data 13 de maig de 1994, amb el número 1041 de protocol, pel qual la mercantil Reynalco, SA va donar i va transmetre (en pagament parcial del deute contret) a la mercantil Cristalería Soler Hermanos, SA, que els va adquirir en ple domini, els vehicles i la maquinària ressenyada en l'antecedent de fet cinqué d'esta resolució. Així mateix, es condemna la mercantil Cristalería Soler Hermanos, SA a pagar a la massa passiva de la fallida de la mercantil Reynalco, SA la quantitat de 70.109,92 euros, més els interessos legals des d'esta data.  
Tot això, amb expressa imposició a la part demandada de les costes processals causades en este procediment.  
Deduïu testimoniança literal d'esta sentència que quedarà en estes actuacions, amb inclusió de l'original en el llibre de sentències.  
Esta resolució no és ferma, i contra esta es podrà interposar recurs d'apel·lació davant l'Audiència Provincial de València. El recurs es prepararà mitjançant escrit presentat en este Jutjat en el termini de cinc dies hàbils comptadors des de l'endemà de la notificació d'aquella (article 457 de la Llei d'Enjudiciament Civil).  
Així esta és la meua sentència, que pronuncie, mane i firme».  
Segons el que s'ha acordat per provisió de data 31 d'octubre de 2007, en atenció al desconeixement de l'actual domicili o residència del codemandat David Renart Montón, qui ha sigut declarat en rebel·lia, a sol·licitud de la demandant, i a l'empara del que establix l'article 497.2 de la Llei d'Enjudiciament Civil, s'expedix este edicte a fi d'efectuar la notificació de sentència en legal forma a l'esmentat demandat mitjançant la publicació en el Diari Oficial de la Comunitat Valenciana.  
Sueca, 31 d'octubre de 2007.- La secretària judicial: Amparo Vilar Magenti.